Svjetski dan knjige 23.travnja 2012. obilježili smo u Gradskoj knjižnici.

U 18 sati knjižničarka Monika Lucić čitala je učenicima razredne nastave i predškolcima slikovnicu **Jakov lektor,** Kašmira Huseinovića

Od 19 sati krenuli smo s ***Tajnim zadatkom*** u kojem su sudjelovali šestaši i jedan osmaš. Tajni zadatak činilo je deset kuverti s puzzlama i uputama koje su vodile od jedne do druge kuverte - kuverte su bile skrivene na različitim mjestima u knjižnici- i na dječjem odjelu, i na odjelu za odrasle, referentnoj zbirci i u čitaonici. Kada su učenici zajednički pronašli sve kuverte, izvadili su puzzle/plakat i složili. Dobili su plakat sa Kronikama iz Narnije. Odabrale smo baš Kronike jer su izborna lektira, a u školskoj knjižnici ih ima samo nekoliko. Nakon toga sam im pročitala kratku biografiju C.S. Lewisa i pokušala ih motivirati za čitanje Kronika. Mnogi su već pročitali knjige Lav, vještica i ormar. Zajedno smo pogledali film Plovidba broda Zorogaza.

   2. TRAVNJA     **DAN DJEČJE KNJIGE**

Međunarodni dan dječje knjige (ICBD – International Children's Book Day) obilježava se svake godine kako bi se ukazalo na važnost dječje knjige te potaknula i razvila ljubav prema čitanju.

Za **2012. godinu** zemlja *sponzor*  Dana dječje knjige je **Mexico**, s temom

***Once upon a time, there was a story that the whole world told.***

**Jednom  davno,  postojala je priča koju je cijeli svijet pričao.**

Najveća svjetska nagrada za dječju književnost je **Andersenova nagrada**, a  dobivaju je  i pisci i ilustratori  ***za  trajni  doprinos  književnosti  za djecu***.

Andersenova nagrada 2012. dodijeljena je  autorici Marii Teresi  Andruetto iz Argentine i  češkom ilustratoru Peteru Sisu.

         U PONEDJELJAK 2.4.2012. ČITAMO I PRIČAMO PRIČU

U    GRADSKOJ   KNJIŽNICI   U 12 SATI.

DOBRODOŠLI  SU UČENICI OD 1. DO 6. RAZREDA

30.ožujka 2012.

U knjižnici su učenici 1.c. razreda  povodom Dana dječje knjige proveli zanimljiv sat lektire.

Učiteljica Sanja Delač pozvala je troje roditelja- dvije mame i jednog tatu koji su nam čitali odabrane pjesme iz zbirke Idi pa vidi , Stanislava Femenića. Djeca su uživala slušajući i pljeskom nagrađivala roditelje. Kratko smo interpretirali pročitane pjesme.

Drugi sat su učenici na papir prepisivali dva, tri stiha, ili kiticu- po izboru, a onda su papir i oslikali motivima iz pjesme.

Izdvojila sam nekoliko radova, iako su svi lijepi.